Sebő Ferenc

Sebő Ferenc (Szekszárd, 1947. február 10. –) a Nemzet Művésze címmel kitüntetett, Kossuth-díjas énekes, gitáros, tekerőlantos, dalszerző, népzenekutató és építészmérnök, a hazai hangszeres népzenei és táncházmozgalom egyik elindítója, a Sebő Együttes vezetője, Sebő Ödön fia.

Életútja 
Klasszikus zenei tanulmányait a székesfehérvári zeneiskolában kezdte. 1970-ben végzett a Budapesti Műszaki Egyetem Építészmérnöki Karán. 1970 és 1972 között a Pest Megyei Tanács Tervező Vállalatánál, 1971 és 1973 között az OSZK Könyvtártudományi és Módszertani Központjánál dolgozott tervező építészként. 1989-ben a Liszt Ferenc Zeneművészeti Főiskola egyetemi ágazatának zenetudományi szakán is diplomát szerzett.

Énekesként és zeneszerzőként 1969-ben mutatkozott be az Egyetemi Színpadon. 1971-től 1973-ig a 25. Színház zeneszerzője és előadója volt.

Szerepelt Jancsó Miklós Még kér a nép és Zolnay Pál Fotográfia című filmjeiben. Rádió- és televíziószereplések mellett 1973 és 1980 között a Vegyipari Dolgozók Szakszervezete Bartók Béla amatőr táncegyüttes zenei vezetője is volt. Bekapcsolódott a népzenekutatásba is, a Népművelési Intézet kutatási osztályának előadója lett.

Ebben az időszakban vett részt a Kassák Klubban is. Megszerettette a fiatalokkal az erdélyi magyar táncokat, énekeket. Timár Sándorral együtt a magyar táncház mozgalom meghatározó alakja.

A Magyar Televízió Zenei Osztályán népzenei szerkesztőként, a Liszt Ferenc Zeneművészeti Főiskola zenetudományi szakán népzeneoktatóként dolgozott. A Magyar Tudományos Akadémia Zenetudományi Intézetének munkatársaként a mai napig tudományos kutatói munkát végez.

1996 és 2001 között a Magyar Állami Népi Együttes művészeti vezetője volt, jelenleg az általa alapított Hagyományok Házának szakmai igazgatója.

Diszkográfia

Sebő Ferenc és a Sebő-együttes lemezei 

 1972 : Sebő Ferenc & Halmos Béla - József Attila
 1975 : Sebő Együttes
 1980 : Énekelt versek (feat. Sebestyén Márta)
 1984 : Sólyomének
 1995 : Sebő Ferenc & Jordán Tamás - József Attila
 1996 : Galagonya
 1997 : Sebő Ferenc & Sandor Weores - Rongyszőnyeg
 1998 : Szerenád
 2001 : Rejtelmek 
 2004 : Nagy László
 2005 : József Attila
 2008 : Lázár Ervin
 2009 : Pannon Freskó
 2010 : Játék Karácsonykor

Táncház 
 1977 : Táncház 1.
 1978 : Táncház 2.
 1978 : Táncház 3.
 1978 : Sebő Ensemble - Táncházi Muzsika (feat. Sebestyén Márta)

Szerkesztette: Sebő Ferenc 
 1985 : Lajtha László - Széki gyűjtés
 1986 : Lőrincréve népzenéje (Folk music from Lőrincréve)
 1984 : A bogyiszlói zenekar (The bogyiszlói folk orchestra)
 1984 : Magyarországi román népzene (Rumanian folk musik)
 1987 : Moldvai csángók - Magyarországon 
 1988 : Bukovinai székelye - Magyarországon

Díjai 
 Magyar Rádió és Televízió nívódíjak
 SZOT-díj (1976)
 Állami Díj (1985), a táncházmozgalom elindításáért, a népzene- és néptánckutatásban elért eredményeiért, a népi hagyományok ápolásáért Tímár Sándorral és Halmos Bélával megosztva
 Magyar Művészetért díj (1995)
 Budapest Klub Planetáris Gondolkodásért díj (1996), Tímár Sándorral és Halmos Bélával megosztva
 Budapestért díj (2000), Halmos Bélával megosztva
 Prima díj (2003)
 Pro Cultura Urbis-díj (2006)
 A Magyar Köztársasági Érdemrend középkeresztje /polgári tagozat/ (2006)
 Párhuzamos Kultúráért díj (2009)
 Kossuth-díj (2012)
 A Nemzet Művésze (2014)

Jegyzetek

További információk 
 
 Életrajz
 Sebő-együttes honlapja
 Sebő Ferenc-életútinterjú (Jávorszky Béla Szilárd, 2016)

Magyar zeneszerzők
Magyar gitárosok
Magyar énekesek
Magyar népzenegyűjtők
Magyar egyetemi, főiskolai oktatók
Kossuth-díjasok
Állami díjasok
1947-ben született személyek
Prima díjasok
Pro Cultura Urbis díjasok
SZOT-díjasok
Szekszárdiak
A Nemzet Művésze cím tulajdonosai
Budapestért díjasok
Magyar Művészetért díjasok
Élő személyek
Párhuzamos Kultúráért díjasok
Magyar tekerőlantosok